open-index/open-wikipedia-markdown huggingface dataset:
ארטילריה רכובה

[300px|ממוזער|צוות סוללה מ[הארטילריה הרכובה המלכותית בירי תותח קל 12 ליטראות (76.2 מ"מ), 1897.]]
**ארטלריה רכובה** או **ארטילריית פרשים** (באנגלית: **Horse Artillery**) היא סוג של יחידת ארטילריה ניידת, שפותחה לצורך ליווי ותמיכה בכוחות פרשים בתנועה מהירה בשדה הקרב. בניגוד ליחידות ארטילריה רגילות, שם אנשי הצוות נעים רגלית והציוד נגרר, בארטילריה רכובה גם התותח וגם אנשי הצוות רכבו על סוסים או נעו ברכבים רתומים, כדי לשמור על ניידות גבוהה, גמישות מבצעית, ותגובה מהירה לשינויים בשטח.

יחידות אלו מילאו תפקיד מרכזי בצבאות אירופה במאות ה־18 וה־19, ובמיוחד ב, בצבא הצרפתי בתקופת נפוליאון, ובצבא הרוסי. תפקידן העיקרי היה לספק אש מסייעת מהירה לכוחות התקפיים, בעיקר חיל הפרשים, והן פעלו לרוב ככוח עצמאי או כחלק ממערך משולב של חילות שדה. מתחילת המאה ה-20, בדומה לשימוש ביחידות פרשים, חשיבותן בשדה הקרב של יחידות ארטילריה רכובה ירדה עם התפתחות התותחים הממוכנים. כיום יחידות ארטילריית פרשים סביב העולם משמשות למשימות טקסיות או פועלות כיחידות ארטילריה ניידת או ממוכנת.

## היסטוריה
300px|ממוזער|ארטילריית פרשים פולנית, 1928
רעיון ארטילריית הפרשים התפתח בסוף המאה ה־17 ותחילת המאה ה־18, כאשר התבררה המגבלה של יחידות ארטילריה איטיות בסיוע לכוחות פרשים ניידים. צבאות אירופה החלו לפתח סוללות קלות וניידות יותר, שנגררו על ידי צוותים רכובים ויכלו לשנות מיקום במהירות יחסית. מהפכה זו נזקפת בחלקה לרפורמות צבאיות בצבא המלכותי הפרוסי ובצרפת, כאשר דוקטרינת המלחמה ההתקפית הצריכה כלי ירי המסוגלים לתמוך בקצב תנועה גבוה.

בתקופת המלחמות הנפוליאוניות (1803–1815), הייתה הארטילריה הרכובה גורם מרכזי בתמרונים הצבאיים של הצבא הצרפתי. נפוליאון, שהיה מפקד ארטילריה בעברו, הבין את היתרון של ניידות באש סיוע, ושילב יחידות אלו לצד הקורפוסים השונים בכל המערכות המרכזיות, בהן אוסטרליץ, ווטרלו וקרב לייפציג. הסוללות היו מצוידות בתותחים קלים (לרוב בקוטר של 6 ליטראות), וניידותם אפשרה פריסה מהירה באזורי לחימה מתפתחים של הקרב.

גם הצבא הבריטי אימץ את השיטה, במיוחד לאחר הקמת הארטילריה הרכובה המלכותית בשנת 1793. יחידות אלו נחשבו ליחידות עילית של תותחני הצבא הבריטי, ונודעו במשמעת גבוהה, ניידות מצוינת ודיוק באש. במהלך המאה ה־19 הן פעלו במערכות רבות ברחבי האימפריה הבריטית ופעלו הן כחלק מהכוח המבצעי והן במשימות טקסיות.

במאה ה־19 המאוחרת ותחילת המאה ה־20, המשיך השימוש בארטילריית פרשים בצבאות שונים, כולל צבא האימפריה הרוסית וצבא האימפריה האוסטרו-הונגרית. יחד עם זאת, הפיתוח של ארטילריה כבדה, תחבורה ממונעת, ורכבי קרב משוריינים דחקו את מקומה. במלחמת העולם הראשונה כבר הייתה נוכחותה שולית, ונפסקה לחלוטין לאחר המעבר לצבא ממוכן. יחידות אחרונות של ארטילריית פרשים פורקו לקראת סוף שנות ה־30 של המאה ה־20. אף על פי שכיום אין שימוש מבצעי בארטילריה רכובה, המסורת נשמרת בצבאות מסוימים (בעיקר בבריטניה) במסגרת יחידות טקסיות המדמות את סוללות העבר, כולל סוסים, תותחים מקוריים ולבוש טקסי היסטורי.

## ראו גם
* ארטילריה הררית
* הארטילריה הרכובה המלכותית
* חיל פרשים

## קישורים חיצוניים

## הערות שוליים

קטגוריה:ארטילריה
קטגוריה:יחידות צבאיות לפי סוג
קטגוריה:חילות הצבא
בני לאופר

**בני לאופר** (נולד ב-29 בספטמבר 1997) הוא מוזיקאי, מעבד, מלחין ומנצח חרדי ישראלי.
## ביוגרפיה

לאופר נולד ב-1997 וגדל בבני ברק למשפחה בת חמישה ילדים. אביו הוא המנצח והמעבד משה (מוישה) לאופר. נחשף למוזיקה מגיל צעיר, וכילד למד פסנתר לאחר שראה את אביו מנגן על פסנתר וניסה לנגן בעצמו.

כשהיה בן 11 השתתף במופע מחווה בניו יורק שנערך לרגל 30 שנות יצירה לאביו, וליווה את מרדכי בן-דוד בפסנתר. עשור אחר כך, באירוע לרגל 40 שנות יצירה של אביו שערך רדיו קול חי, כבר הפיק בני מוזיקלית את האירוע כולו.

## קריירה מוזיקלית
לאופר החל את דרכו המוזיקלית בתזמורת משפחתית ובהפקות מקומיות, ולאחר שעיבד כמה שירים לזמרים חרדיים אחרים הקליט ב-2018 גרסת כיסוי ל"דוי הסר" עם קובי ברומר, אך הפריצה הגדולה שלו הייתה ב-2020 כשהקליט עם שלומי וילמן את הדואט "אחת שאלתי", שיר נחמה לימי מגפת הקורונה, שכתב והלחין. ב-2024 השתתף באירוע בו ניצח על תזמורת פילהרמונית בת 48 נגנים.

לאופר נחשב לדמות מובילה בהפקות חופה ושבת, ומרבה לשלב בעיבודיו קטעי תפילה ולחנים חסידיים מסורתיים עם תזמורות עשירות. הקו המוזיקלי של לאופר מושפע מהמוזיקה החסידית הקלאסית, עם עיבודים סימפוניים עשירים והרמוניות עכשוויות, במטרה להנגיש את הלחנים החסידיים גם לקהלים צעירים. הוא שיתף פעולה עם כמה מהשמות הבולטים במוזיקה החרדית, כמו אברהם פריד, שמחה ליינר, יעקב שוואקי, פנחס ביכלר, יהודה פליישמן, מיכה גמרמן, מנדי ג'רופי ואחרים. אמרגנו של לאופר הוא אלי לב, המייצג גם את אברומי וינברג ויוסי ברגר.

### שירים שהפיק
* **תודה לך ה**' – עם שלומי וילמן וירון בר (2021)
* **Matana Tova** – עם יוסי גרין, מוטי ויזל ומקהלת מלכות (2023)
* **חופה ליד** – עם ישראל אדלר ומקהלת מלכות (2024)
* **כשיבוא מלך המשיח** – מופע חתונה עם נמואל הרוש, מוטי ויזל, מוישי וולס ומקהלת מלכות (2024)

### שירים שעיבד
* **וקולו נשמע** - משה קליין
* **[[שומע תפילה]]** - יענקי ברוין
* **עם הנצח** - קובי ברומר
* '''לבחור נכון''' - גרסת כיסוי לשירו של אמיר דדון בביצוע קובי ברומר ומשה קליין
* **Sam's bulgar** - עיבוד מחודש לניגון הקלרינט עבור שרגא פרנק
* **לראות בנים** - יענקי דסקל ומקהלת מלכות
* **נס** - משה קליין
* **ניגון גוטליב** - מרדכי גוטליב
* **[[יה אלי וגואלי]]** - עיבוד מחודש לניגון של חסידות ברסלב עבור נגן הקלרינט שרגא פרנק
* **השבעתי** - אבי מן

## חיים אישיים
בני לאופר נשוי לטלי (לבית נדב). השניים נישאו במהלך מגפת הקורונה. לשניים שתי בנות, והם מתגוררים בגבעתיים.

אחיו של בני הוא המוזיקאי החסידי אלי לאופר. בהלווית אימם, חנה (לבית כץ) שרו השניים על קברה את "אלוקי נשמה", שהלחין אבי המשפחה משה לאופר.

## קישורים חיצוניים

## הערות שוליים

קטגוריה:זמרים חסידיים ישראלים
קטגוריה:מלחינים חסידיים
קטגוריה:חרדים ישראלים
קטגוריה:ישראלים שנולדו ב-1997
מבצע מחיקת שורות

**מבצע מחיקת שורות** היה מבצע צבאי רחב-היקף של צה"ל נגד חזבאללה שהחל ב-25 באוגוסט עד 17 בספטמבר 2024, במסגרת זירת לבנון במלחמת חרבות ברזל. המבצע יצא לפועל על מנת להקטין את כמות הטילים והמשגרים של חזבאללה לקראת מבצע חיצי הצפון.

## רקע
ב-25 באוגוסט 2024, צה"ל ביצע את מבצע זה הרגע והשמיד 20% מכמות הרקטות לטווח קצר שהיה ברשות חזבאללה, לאחר מכן מכיוון שבצמרת צה"ל כבר הבינו כי יהיה צריך להילחם בחזבאללה על מנת לגרום לו להפסיק לירות רקטות לצפון ישראל, הוכנו תוכניות לתמרון קרקעי ללבנון. על מנת להוריד את כמות המשגרים והרקטות של חזבאללה ולהפחית את הנזק לצפון במהלך התמרון, המטה הכללי של צה"ל אישר את תוכנית מבצע מחיקת השורות.

## מהלך המבצע
המבצע החל ב־25 באוגוסט בתקיפה ישראלית באזור א-טירי, שבה דווחו שני הרוגים. בהמשך היום, כוח מאוגדה 91 זיהה חוליית מחבלים במרחב אל-ח'יאם, ותקיפת חיל האוויר חיסלה אותם. ב־28 באוגוסט זוהו משאיות שנשאו משגרים ורקטות מדמשק לביירות. חזבאללה ניסה להסוות את המשלוח בירי רקטות מעומק לבנון ומסוריה. צה"ל תקף והשמיד חלק נרחב מהמשאיות, והשאר חזרו לדמשק. בתקיפה נהרגו פעילי חזבאללה וגא"פ, בהם מפקד בכיר במחלקת המבצעים של פלוגות אל-קודס.

ב־1 בספטמבר תקף צה״ל משגר בעייתא א־שעב וארבעה אנשים נפגעו. המשגר היה חמוש בטילים ומוכן לירי. בעקבות זאת ירה חזבאללה לעבר כפר יובל. למחרת פגע הארגון ישירות בבית באביבים וגרם לנזק כבד. צה״ל הגיב בתקיפת רכב ומבנים במרחבים יארון, עייתא א-שעב, חאנין, טיר חרפא ובלידא, ובערב תקפו מטוסי קרב מבנה צבאי במרכבא. למחרת, 3 בספטמבר, חוסל מחבל חזבאללה שנכנס למבנה צבאי במרכבא, ובמקביל הותקפה תשתית צבאית בריחאן. ב־4 בספטמבר זיהה כוח מאוגדה 91 מחבלים שפעלו במבנה צבאי בחולא, ומטוסים תקפו אותם. במהלך היום נורו כ־30 רקטות מלבנון, שחלקן יורטו וחלקן נפלו בשטחים פתוחים, ושריפה פרצה באזור כפר בלום. ב־5 בספטמבר יורטה מטרה אווירית חשודה באזור כברי, ובלבנון דווח על מחבל חזבאללה שנהרג בכפר כפרא.

ב־10 בספטמבר חיסל צה״ל בקרעון את מוחמד קאסם א־שאער, מפקד בכוח רדואן. למחרת, 11 בספטמבר, תקפו כוחות האוויר 30 משגרים בארבעה מרחבים שונים, ובהמשך הותקף גם אזור א-ד'והיירה. בצהריים הושמד משגר בראשיא אל־פוח׳אר, וכוח מאוגדה 91 חיסל מחבל נוסף שזוהה במבנה צבאי. אחר כך הותקפה עמדת תצפית בשובא. במקביל, חזבאללה ירה רקטות לעבר כפר סאלד ואבירים; אך בקיבוץ דן חייל נפצע מפגיעת נ״ט. ב־12 בספטמבר תקף צה״ל ביארון ובמארון א־ראס, ולאחר מכן שיגר חזבאללה 15 רקטות לעבר הגליל המערבי. ב־13 בספטמבר בבוקר הרג צה״ל שני מחבלים מכוח רדואן בעיירה אל־אחמדיה שבאזור הבקאע המערבי. בתגובה לכך פגע חזבאללה ישירות בבית בראש פינה, וצה״ל הרג שני מחבלים נוספים במזרח לבנון. ב־14 בספטמבר בערב ביצע צה״ל גל תקיפות רחב היקף, עד לטווח של כ־150 ק״מ מהגבול. בדרום לבנון הותקפו שבעה מוקדים, ובאחד האירועים נהרג מחבל כ־40 ק״מ מהגבול.

## ראו גם
* מבצע חיצי הצפון
* מבצע גדיד תמרים

## הערות שוליים

2025 07
קטגוריה:החזית הצפונית במלחמת חרבות ברזל
קטגוריה:מבצע חיצי הצפון
משפחה נורמלית (סרט)

**משפחה נורמלית** (בקוריאנית: **보통의 가족**) הוא סרט דרמה קוריאני משנת 2023 בבימויו של הור ג'ין-הו 

התסריט הוא עיבוד רביעי לרב המכר "ארוחת הערב" ("Het Diner") של הסופר ההולנדי הרמן קוך שתורגם לשפות רבות ובהן עברית.

הנושא המרכזי הוא הורים ממעמד מבוסס שמנסים להגן על ילדיהם המעורבים במעשה פשע. העיבודים שנעשו:
* "Het Diner"  משנת 2013, מתרחש בהולנד.
* " I nostri ragazzi"  משנת 2014, מתרחש באיטליה.
* "The Dinner "  משנת 2017, מתרחש בארצות הברית.

## תקציר העלילה
ג'ה ואן (סול קיונג גו) הוא עורך דין אמיד. יש לו בת מתבגרת, היי-יון (הונג יה-ג'י), מאשתו המנוחה וכעת הוא נשוי לאשה צעירה ממנו בהרבה בשם ג'י-סו (קלאודיה קים) והם חובקים תינוקת. הוא מייצג בתחילת הסרט, צעיר שלאחר ויכוח סוער בכביש דרס בכוונה למוות אדם ופצע קשה את בתו.

אחיו ג'ה גיו (ג'אנג דונג-גאן ) הוא רופא בכיר ומכובד בבית חולים, נשוי ליאון-קיונג (הי-אי קים) המבוגרת ממנו בשלוש שנים ולהם בן סי-הו (קים יונג) בגילה של בת דודתו היי-יון . הם סועדים בביתם את אם המשפחה הסובלת מדמנציה.

יאון-קיונג לא סובלת את גיסתה הצעירה והיפה ומראה זאת בפגישה של שני האחים ונשותיהם במסעדה יוקרתית שם הם משוחחים על בעיות המשפחה כמו האם להעביר את האמא למוסד סיעודי.

שגרת חייהם מתרסקת כאשר נודע להם שסי-הו והיי-יון מעורבים במעשה פשע מחריד. עולמם חרב עליהם והם מתווכחים מה לעשות - האם להסגיר את סי-הו והיי-יון למשטרה ולהרוס בכך את עתידם, או להשאיר את הסוד הזה בתוך המשפחה ולשאת כל חייהם את האשמה של שותפות לפשע.

האחים חלוקים בדעתם ודעותיהם משתנות עם הזמן. הוויכוחים ביניהם מלאי מתח, צעקות ואף עימות פיזי, עד לסיום טראגי בלתי צפוי.

## צוות השחקנים

## קישורים חיצוניים
* 

*קדימון רשמי למשפחה נורמלית, באתר יוטיוב
*משפחה נורמלית, באתר אידיבי
*ריאיון עם הבמאי, באתר יוטיוב

קטגוריה:סרטי 2023
קטגוריה:סרטים מבוססי ספרים
קטגוריה:סרטים דרום קוריאניים
קטגוריה:סרטי פשע
קטגוריה:סרטים על הורות
עדי זורע

**עדי זורע** (נולדה ב-20 באוקטובר 1978) היא שחקנית וזמרת ישראלית.

## ביוגרפיה
עדי זורע בוגרת בית צבי – בית הספר לאמנויות הבמה 2003.

היא שיחקה בתיאטרון באר-שבע, מדיטק חולון, התיאטרון העברי, תיאטרון ארצי לילדים ונוער, תיאטרון השעה הישראלי, תיאטרון אורנה פורת.

בשנת 1994 שיחקה בסדרת הטלוויזיה "פאפא" בתפקיד ענבר, בתו של לאון "פאפא" (זאב רווח). שנה לאחר מכן שיחקה בסדרת הטלוויזיה "קהילת קדושים" שיצר זאב רווח

## פרסים ומלגות
* בשנת 2021 זכתה ביחד עם אילנית דדו-לנסקי ההצגה הטובה ביותר ("שתי חברות וסוס אחד") ופרס השחקניות הטובות ביותר בתחרות היוצרים באמנויות הבמה, חדרה
* מלגת זוהרה שאקוב
* מלגת לולה שנצר
* מלגת ג'ורג' ואל
* מלגת דייוויד מרסר
* מלגת בני-ברית
* מלגת רפאל קלצ'קין

## חיים אישיים
עדי זורע נשואה לאופיר רוזן אותו הכירה בתקופת לימודיה בבית צבי ולהם 3 ילדים.

## הצגות בהן שיחקה

## פילמוגרפיה
* 1994 – סדרת הטלוויזיה "פאפא" בתפקיד ענבר, בתו של לאון "פאפא"
* 1995 – סדרת הטלוויזיה "קהילת קדושים"
* 2013 – תפקיד אורח בעונה השנייה של "בלו נטלי"
* 2017 – תפקיד אורח בסדרת הטלוויזיה "שמחות"

## אירועים מרכזיים
* 2016 – הנחיית טקס אזרחי הכבוד של עיריית תל אביב, שבו חולק אות כבוד לנשיא המדינה רובי ריבלין
* 2019 – הנחיית סרט תדמית לאתר הכותל המערבי
* 2024 – הנחיית אירוע נפגעי הטרור של עיריית תל אביב-יפו

## קישורים חיצוניים
* 
* כתבה על עדי ב"סל התרבות"
* 
* עדי מקימה ומנהלת ב"סטודיו במה" המרכז לאומנויות הבמה ותיאטרון
* עדי בארכיון הבימה
* 
* עדי זורע באינסטגרם
* עדי זורע בפייסבוק

## הערות שוליים

קטגוריה:שחקניות ישראליות
קטגוריה:זמרות ישראליות
קטגוריה:ישראליות שנולדו ב-1978
מבצר סלהר

**מבצר סלהר** (במראטהית: **साल्हेर**) זהו אתר הממוקם ליד כפר סלהר ב שב במהאראשטרה, הודו. שמו ההקודם של סלהר היה גאוואלגאר (Gavalgarh). זהו האתר של המבצר הגבוה ביותר בהרי גהט המערביים, והפסגה השנייה בגובהה, עם 1,567 מטרים, אחרי  במהאראשטרה, והפסגה ה-32 בגובהה בהרי גהט המערביים.

זה היה מבצר של האימפריה המראטהית. הכסף שנרכש לאחר הפשיטה על סוראט הובא למבצר זה תחילה, בדרכו למבצרי הבירה של המראטהה.

## מיקום
פסגת סלהר ממוקמת בצפון מהאראשטרה סמוך לגבול עם מדינת גוג'ראט; במרחק של כקילומטר אחד (בקו אווירי) נמצאת פסגת סלוטה הנמוכה במעט. העיר נאשיק, המונה כמיליון תושבים, נמצאת כ-120 ק"מ (בנסיעה ברכב) דרומה. הכפר סלהרוואדי (Salherwadi), הנמצא כ-2 ק"מ (ברגל) מדרום-מערב לפסגה ובגובה של כ-1,000 מטר, מהווה בדרך כלל את נקודת המוצא לסיורים לפסגה.

## היסטוריה
הסכם השלום שנחתם ב (1665) קבע כי האימפריה המראטהית תעביר 23 מבצרי גבעה לידי האימפריה המוגולית; אולם, התעוררו מחלוקות לגבי אילו מבצרים צריכים להיות אלה. מחלוקות אלו הגיעו לשיאן ב בפברואר 1672, שבו ניצח צבא האימפריה המראטהית את צבא האימפריה המוגולית. כתוצאה מניצחון זה נשאר מבצר הגבעה הקטן ליד הפסגה, יחד עם מבצרים אחרים בהרי גהט המערביים, בידי המראטהה.

## מבנה
המבצר כולל שרידים של חומת המבצר, שערי אבן מונוליתיים חצובים בסלע, מצוקים תלולים, מאגרי מים ומבני עזר. בפסגה נמצא מקדש קטן המוקדש לווישנו בצורתו כ (האווטאר השישי של וישנו).

אתר המורשת העולמית כולל גם את המבצר הכפול סלוטה.

## גלריה

Salher Fort1.jpg|שער
Salher Fort2.jpg|מדרגות חצובות בסלע
Salher Fort3.jpg|אגם גנגסאגר
Salher Fort4.jpg|מקדש וישנו
Salher Fort5.jpg|שבילים חצובים בסלע
kohoj6.jpg|מאגר מים חצוב בסלע


## קישורים חיצוניים

קטגוריה:הנופים הצבאיים המראטהיים של הודו
קטגוריה:הודו: מבצרים
קטגוריה:מבצרי גבעה
קטגוריה:מהאראשטרה
חטיפתה של פסיכה

**חטיפתה של פסיכה** (בצרפתית: **L'enlèvement de Psyché**; באנגלית: **The Abduction of Psyche**) הוא ציור שמן על בד מאת האמן הצרפתי ויליאם אדולף בוגרו, שנוצר בשנת 1895.

## תיאור היצירה
הציור מתאר את פסיכה - בת אנוש יפהפייה מן המיתולוגיה הקלאסית - כשהיא נישאת באוויר בזרועות קופידון (ארוס), אל האולימפוס. השניים מוצגים בעדינות וברכות: גופם אידיאלי, עיניהם עצומות, והם עטופים באור סגלגל ולבן המאזכר שחר חדש.
הכותרת המקורית בצרפתית (L'enlèvement de Psyché) רומזת לא לחטיפה בכוח, אלא להרמה, לרוממות. זהו רגע המעבר של פסיכה לעולם השמיימי, סמל להתחדשות ואהבה נצחית.

## הרקע המיתולוגי
הציור שואב את השראתו מהמיתוס הקלאסי של קופידון ופסיכה, המופיע ביצירה הספרותית "מטמורפוזות" מאת אפוליוס, שנכתבה במאה ה-2 לספירה. הסיפור מגולל את סיפור אהבתם של קופידון, אל האהבה, ופסיכה, נסיכה אנושית יוצאת דופן ביופייה. אלת האהבה ונוס (או אפרודיטה), מקנאה בפסיכה, מורה לבנה קופידון לגרום לה להתאהב ביצור מכוער. אולם, כאשר קופידון רואה את פסיכה, הוא נפגע מחץ האהבה של עצמו ומתאהב בה. בהמשך העלילה פסיכה נדרשת לעבור סדרה של משימות קשות שהטילה עליה ונוס, כאות לבחינת אהבתה. בסיומן, היא מתקבלת כבת אלמוות ונישאת לקופידון באולימפוס.

הציור מתאר את אחת הסצנות המרכזיות בסיפור: הרגע שבו קופידון נושא את פסיכה השמיימה. מדובר ברגע סמלי של מעבר - ממציאות ארצית לגורל אלוהי - המבטא את התעלות הנשמה, אהבה טהורה, והתחלה חדשה.

## פרשנות
פרשנות
היצירה מציגה את פסיכה נישאת בידי קופידון, אך הבעת פניה השלֵווה והכמעט אקסטטית עומדת בניגוד למשמעות המילולית של כותרת היצירה באנגלית - "חטיפתה של פסיכה". מקור הכותרת בצרפתית, L'enlèvement de Psyché, עשוי לרמוז לא רק על חטיפה אלא גם על התרוממות או העברה לשמיים, ובכך להציע פרשנות שונה למתרחש בציור. סצנה זו מציינת את המעבר של פסיכה מן העולם הארצי לעולם השמיימי, ומסמלת תחילתה של מהות חדשה. דמויותיהם של קופידון ופסיכה מוצגות באופן אידיאלי, תוך שימוש בגוונים רכים של ורוד וקרם האופייניים לסגנונו של בוגרו. האמן שואב השראה מהסיפור הקלאסי של קופידון ופסיכה כדי לבטא רגע של התעלות רגשית ורוחנית.

## קישורים חיצוניים

## הערות שוליים

קטגוריה:ציורים של קופידון
קטגוריה:ציורים המבוססים על המיתולוגיה היוונית
קטגוריה:ויליאם אדולף בוגרו: ציורים מהמיתולוגיה
קטגוריה:ציורי שמן
קטגוריה:ציורים מהמאה ה-19
קטגוריה:ציורים המבוססים על מטמורפוזות
קטגוריה:ויליאם אדולף בוגרו: ציורים
ישעיה מושקט

רבי **ישעיה מושקט** (תקמ"ג בערך – ה' באדר תרכ"ח, 28 בפברואר 1868) היה רבה הראשון של פראגה ואדמו"ר חסידי שפעל בפולין במאה ה-19, נחשב לדמות חשובה בקרב חסידי קוז'ניץ. ומחבר הספר "ראשי בשמים".

## ביוגרפיה
נולד ככל הנראה בשנת תקמ"ג בעיר ורשה, לרבי יעקב משה, למדן מופלג ועשיר, מתלמידי ישראל הופשטיין מקוז'ניץ – ה"מגיד מקוז'ניץ". בילדותו התחנך על ידי אביו ולמד עמו תורה, ונודע כ"עילוי" ושקדן.

גם הוא נמנה עם תלמידי המגיד מקוז'ניץ. בשנת תקס"א, והוא בן שמונה עשרה, נישא לרחל בתו של האדמו"ר רבי יצחק מראדוויל, ועבר לגור בעיר חותנו, אופטשנה.

לאחר מספר שנים התמנה לרבה של שידלובייץ, ומכאן עבר לכהן בכמה קהילות נוספות. בשנת ת"ר (1840) נקרא לכהן כרבה של קהילת פראגה (פרבר של ורשה).

לאחר פטירת רבו המגיד מקוז'ניץ, היה ממשיך לנסוע לבנו, האדמו"ר רבי משה אליקים בריעה הופשטיין. לאחר מכן התקשר לאחיינו רבי חיים מאיר יחיאל ממוגלניצא (השרף ממוגלינצא), ואחריו ברבי אלעזר הופשטיין.

נפטר ביום שישי, ה' באדר תרכ"ח (1868) בורשה. קברו נמצא בבית העלמין בוורשה, אהל בנוי על קברו. בהלווייתו השתתפו עשרות אלפי אנשים – עדות להוקרה ולהערכה שרחשה לו הקהילה היהודית המקומית, והספידו רבה של ורשה רבי דב בר מייזלש. לאחר פטירתו הדפיס רבי מנחם מנדל אייזנשטאדט משצ'וצ'ין, הספד עליו בספרו "פלגי מים".

## משפחתו
*בנו היחיד, רבי **אברהם מאיר מושקט**, חתנו של רבי יצחק מוורקא, כיהן כרבה של העיר ביאלבריז'ג, נפטר בשנת תרי"ב (1852) בחיי אביו.
**חתנו, רבי משה פנחס טרונק מקוטנא.

## קישורים חיצוניים
* 
*

הודעות על פטירתו, והלווייתו:
*
*

## לקריאה נוספת
*
*יעקב שאצקי, **געשיכטע פון יידן אין ווארשע**, כרך ג, ניו יורק: יידישער וויסנשאפטלעכער אינסטיטוט, היסטאָרישע סעקציע, 1953, עמ' 133, 146 

קטגוריה:רבנים חסידים
קטגוריה:רבנים פולנים
קטגוריה:אדמו"רים
קטגוריה:רבנים אורתודוקסים
קטגוריה:ורשה: רבנים
קטגוריה:יהודים הקבורים בבית הקברות היהודי בוורשה
קטגוריה:ילידי המאה ה-18
קטגוריה:נפטרים ב-1868
נרטבה

**נרטבה**, הידוע גם בשם **נרנטה,** הוא אחד הנהרות הגדולים ביותר בחלקו המזרחי של אגן הים האדריאטי. הנהר עובר בבוסניה והרצגובינה ובקרואטיה שבדרום אירופה, ומשם הוא נשפך לים האדריאטי.

לנהר הוקמו ארבע תחנות כוח הידרואלקטריות עם סכרים גדולים (גבוהים מ-15 מטרים), המספקות הגנה מפני שיטפונות, וכן משמשות לייצור חשמל ולאחסון מים. נרטבה ידוע בסביבתו הטבעית ובנופיו המגוונים.

## אקולוגיה
מערכות אקולוגיות של מים מתוקים סבלו מגידול באוכלוסייה ומלחצי הפיתוח הנלווים לכך. מימיו של נהר הנרטבה הוא אחד ממשאבי הטבע היקרים ביותר של בוסניה והרצגובינה ושל קרואטיה. אגן הנרטבה, הממוקם בין הנהרות האזוריים העיקריים (נהר דרינה במזרח, נהר אונה במערב ונהר סאבה), מכיל את מקור מי השתייה המשמעותי ביותר באזור.

נהר נרטבה בולט בין נהרות אזור האלפים הדינריים, במיוחד מבחינת מגוון המערכות האקולוגיות ובתי הגידול שלו, הצומח והחי, וכן המורשת התרבותית וההיסטורית שלו.

## גאוגרפיה והידרולוגיה
נהר נרטבה זורם דרך בוסניה-והרצגובינה וקרואטיה, ומשם נשפך לים האדריאטי. זהו הנהר הקארסטי הגדול ביותר בהרי האלפים הדינריים, בחלק המזרחי של קו פרשת המים האדריאטי. אורכו הכולל הוא 225 קילומטרים, מתוכם 208 קילומטרים בבוסניה והרצגובינה, ו-22 הקילומטרים הנותרים עוברים במחוז דוברובניק-נרטבה בקרואטיה.

אגן הניקוז של נהר נרטבה משתרע על פני 11,798 קמ"ר בסך הכל; בבוסניה והרצגובינה 11,368 קמ"ר בתוספת אגן הניקוז של נהר טרבישניצה, ובקרואטיה 430 קמ"ר. הספיקה הממוצעת בפרופיל ז'יטומיסליצ'י בבוסניה והרצגובינה היא 233 מטר מעוקב לשנייה, ובשפך בקרואטיה היא 341 מטר מעוקב לשנייה, בנוסף ל-402 מטר מעוקב לשנייה של נהר טרבישניצה. אגן נהר טרבישניצה נכלל באגן הניקוז של נהר הנרטבה עקב קשר פיזי בין שני האגנים על ידי שטח קארסטי נקבובי.

הפרמטרים ההידרולוגיים של נרטבה מנוטרים באופן קבוע בקרואטיה במטקוביץ'.

## קישורים חיצוניים

## הערות שוליים

קטגוריה:קרואטיה: נהרות ונחלים
קטגוריה:בוסניה והרצגובינה: נהרות ונחלים
אילנה ריטוב

**אילנה ריטוב** (נולדה ב-26 בנובמבר 1952) היא פרופסור גמלאית לפסיכולוגיה, בית הספר לחינוך באוניברסיטה העברית בירושלים.

## ביוגרפיה
ריטוב לבית ברש נולדה בקיבוץ עין חרוד ב-1952, לחוקר האמנות משה ברש ולברטה (לבית גנדלמן). היא פרופסורית גמלאית לפסיכולוגיה, בבית הספר לחינוך ולימודי קוגניציה באוניברסיטה העברית בירושלים.

מחקריה עוסקים בפסיכולוגיה של קבלת החלטות בדגש על הקשרים חברתיים ובשיפוט. היא פרסמה למעלה מ-110 מחקרים.

ריטוב עומדת בראש מרכז המצוינות, מחקר אמפירי משפטי בפקולטה למשפטים. מרכז הבוחן את אופן קבלת החלטות בתחום המשפט.

ריטוב חברה במרכז לחקר הרציונליות, בתוכנית למנהל מדיניות ומנהיגות בחינוך, ובמכון ללימודים מתקדמים, שלושתם באוניברסיטה העברית בירושלים.

ריטוב הייתה יועצת בתוכנית למידתיות בקבלת החלטות שלטונית במכון ישראלי לדמוקרטיה.

## חיים אישיים
אילנה ריטוב נשואה ליעקב ריטוב, פרופסור לסטטיסטיקה וחתן פרס ישראל בחקר הכלכלה לשנת תשפ"ד. לבני הזוג שלושה ילדים, ונכדים.

לאילנה אחות ואח. אחותה היא עמנואלה ברש רובינשטיין, סופרת וחוקרת בתחום מדעי הרוח, פרשנות תרבותית של הנאציזם והשואה. אחיה הוא שבתאי ברש נוירופסיכולוג, פרופסור אמריטה במכון ויצמן למדע.

## פרסומים נבחרים

* Barbara Mellers, Alan Schwartz, Ilana Ritov, Emotion-based choice, Journal of Experimental Psychology: General, Vol 128(3), Sep 1999, 332–345
*Ilana Ritov, Jonathan Baron, Reluctance to vaccinate: Omission bias and ambiguity, Journal of Behavioral Decision Making, Volume 3, Issue 4, October/December 1990, 229–305
*Tehila Kogut, Ilana Ritov, The “identified victim” effect: An identified group, or just a single individual?, Journal of Behavioral Decision MakingVolume 18, Issue 3, 2005, 157–167


## לקריאה נוספת

* שיחה עם פרופ' אילנה ריטוב. אתר ISF
## קישורים חיצוניים

* פרופ' אילנה ריטוב, באתר בית הספר לחינוך ע"ש שלמה (סימור) פוקס, האוניברסיטה העברית בירושלים
* ברש-ריטוב, אילנה, באתר הספרייה הלאומית
* ריטוב אילנה, באתר גוגל סקולר 
* אילנה ריטוב, באתר ResearchGate 
* אילנה ריטוב, באתר Academia.edu 

## הערות שוליים

קטגוריה:פסיכולוגים ישראלים
קטגוריה:פסיכולוגיות ישראליות
קטגוריה:סגל האוניברסיטה העברית בירושלים
קטגוריה:סגל מכוני מחקר בישראל
קטגוריה:עין חרוד: אישים
קטגוריה:ירושלים: אישים
קטגוריה:אישים ממוצא יהודי-רומני
קטגוריה:ישראלים שנולדו ב-1952
קטגוריה:ישראליות שנולדו ב-1952
מרושקה דטמרס

**מרושקה דטמרס** (בהולנדית: **Maruschka Detmers**; נולדה ב-1962) היא שחקנית הולנדית.

## ביוגרפיה
דטמרס נולדה בכפר במחוז דרנתה, אחרי שסיימה את לימודיה בבית הספר עברה לצרפת.

בסרט "First Name: Carmen" המבוסס על האופרה כרמן, כיכבה בתפקיד הראשי של כרמן. היא גילמה את חנה סנש בסרט מלחמתה של חנה, סרט ביוגרפי העוסק בדמותה, ב-1992 שיחקה בסרט המוזיקלי "ממבו קינגס", ב-1995 שיחקה את התפקיד הנשי הראשי בסרט "The Shooter" לצד דולף לונדגרן.

ב-2008 שיחקה ב-"Nos 18 ans", סרט נעורים צרפתי המהווה חידוש לסרט איטלקי ובו גילמה את אמה של אחת הדמויות הראשיות, בשנה זו גם שיחקה בסרט הגרמני "Robert Zimmermann Is Tangled Up in Love".

היא הייתה במערכת יחסים עם השחקן תיירי פורטינו ולהם בת.

## קישורים חיצוניים

קטגוריה:שחקניות קולנוע וטלוויזיה הולנדיות
יעל קרפלוב

**יעל קרפלוב** (נולדה ב-2006) היא שחקנית, דוגמנית ויוצרת תוכן ישראלית.

## ביוגרפיה
בשנת 2025, עם סיום לימודיה התיכוניים, התגייסה לצה"ל לתיאטרון צה"ל.

## קריירה
בגיל 15 חתמה בסוכנות רוברטו.

קרפלוב נחשבת לאחת מכוכבות הטיקטוק הבולטות בישראל, עם מאות אלפי עוקבים. היא בולטת בהומור עצמי, עם התייחסויות חוזרות לשערה הג’ינג’י – שהפך לסימן ההיכר שלה. באינסטגרם ובטיקטוק היא מעלה תוכן קומי, אישי ולעיתים גם מסרים עם ערך חברתי.

בשנת 2025 נבחרה לרשימת "21 הצעירים המשפיעים בישראל עד גיל 21" של מגזין מעריב לנוער.

### טלוויזיה
קרפלוב התפרסמה בעקבות השתתפותה בסדרת הנוער שקשוקה בערוץ כאן חינוכית, שם שיחקה בעונות המאוחרות בתפקיד "ליאת בר".

בשנת 2024 שיחקה בתפקיד ראשי במיני-סדרה הדברים שהלכו לאיבוד של כאן חינוכית – דרמה נוער שמטפלת בטראומה שאחרי מתקפת 7 באוקטובר. יעל גילמה את דמותה של זואי, נערה שמתמודדת עם שכול של חבר קרוב. הסדרה זכתה בפרס סדרת הנוער הטובה ביותר בפסטיבל Rockie Awards בקנדה.

היא משחקת את נינה בתפקיד ראשי בסדרה זרות של Yes על פי ספר בשם זהה שכתבה ליהיא לפיד.

### פעילות ציבורית
קרפלוב השתתפה בקמפיין של המטה הלאומי להגנה על ילדים ברשת נגד הטרדות מיניות, שיימינג ופגיעות דיגיטליות. במסגרת הקמפיין שיתפה בהתמודדות האישית שלה עם הטרדות שחוותה בגיל צעיר.

## קישורים חיצוניים

## הערות שוליים

קטגוריה:בוגרי תיאטרון צה"ל
קטגוריה:בוגרות תיאטרון צה"ל
קטגוריה:שחקנים ישראלים
קטגוריה:שחקניות ישראליות
קטגוריה:ישראלים שנולדו ב-2006
קטגוריה:ישראליות שנולדו ב-2006
ארתור מיראניאן

**ארתור אשוטוביץ' מיראניאן** (בארמנית: **Արթուր Աշոտի Միրանյան**; נולד ב-27 בדצמבר 1995 בירוואן שבארמניה) הוא כדורגלן ארמני המשחק בעמדת החלוץ בקבוצת בני סכנין מליגת העל הישראלית ובנבחרת ארמניה.

## קריירת מועדונים
מיראניאן גדל במחלקת הנוער של שחטאר דונצק. הוא החל את הקריירה המקצוענית שלו בקבוצת וארדאר סקופיה מליגת העל המקדונית, וב-16 בספטמבר 2015 עזב את הקבוצה. בהמשך שיחק בקבוצות פיוניק ירוואן, אוררטו, אלאשקרט ונואה מליגת העל הארמנית, כשבמדי נואה הוא מבקיע 23 שערי ליגה ב-36 הופעות בעונת  וזוכה בתואר מלך שערי ליגת העל הארמנית. ב-20 בספטמבר 2024 חתם במועדון הכדורגל אוניברסיטת קלוז' מליגת העל הרומנית, ובחודש יוני 2025 עזב את המועדון.

ב-23 ביולי 2025 חתם על חוזה למשך עונת 2025/2026 בבני סכנין מליגת העל הישראלית.

## קריירה בין-לאומית
ב-12 באוקטובר 2019 ערך מיראניאן את הופעת הבכורה שלו בנבחרת ארמניה, בתיקו 1-1 נגד נבחרת ליכטנשטיין במסגרת מוקדמות יורו 2020. ב-17 בנובמבר 2024 הבקיע את שער הבכורה שלו בנבחרת, בניצחון 2-1 על נבחרת לטביה במסגרת ליגת האומות 2024/2025.

## קישורים חיצוניים

## הערות שוליים

קטגוריה:כדורגלנים ארמנים
קטגוריה:חלוצי כדורגל ארמנים
קטגוריה:ירוואן: כדורגלנים
קטגוריה:כדורגלני וארדאר סקופיה
קטגוריה:כדורגלני פיוניק ירוואן
קטגוריה:כדורגלני אלאשקרט ירוואן
קטגוריה:כדורגלני אוניברסיטת קלוז'
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:כדורגלני נבחרת ארמניה
קטגוריה:ספורטאים זרים במקדוניה הצפונית
קטגוריה:ספורטאים זרים ברומניה
קטגוריה:ארמנים שנולדו ב-1995
לודמילה זליצ'ונוק

[250px|ממוזער|שמאל|נבחרת ישראל בשחייה שהשתתפה ב[אליפות העולם בשחייה 2019|אליפות העולם ובאליפות אירופה בשחייה לנוער 2019. עומדים מימין: מירון חרותי, יונתן קופלב, רון פולונסקי, מיכאל לייטרובסקי, לאה פולונסקי, איתי גולדפדן, יעקב טומרקין, המאמן ניקיטה שקילנקו, המאמן חנן שטרלינג, המאמנת לודמילה זליצ'ונוק. יושבים מימין: דניאל נמיר, תומר פרנקל, אנדראה מורז, אנסטסיה גורבנקו, דניס לוקטב וגל כהן גרומי]]
**לודמילה זליצ'ונוק** (נולדה ב-17 בפברואר 1957) היא מאמנת שחייה ישראלית. מאמנת מכבי קריית ביאליק כ-30 שנים ומאמנת ראשית במשך כעשור. הייתה בצוות מאמני נבחרת ישראל בשחייה. אימנה את השחיינית הישראלית אנסטסיה גורבנקו.  

## ביוגרפיה
זליצ'ונוק נולדה וגדלה בשם **לודמילה לובנסקאיה** באודסה, אוקראינה, בתם של נחמה וניקולאי לובנסקי ולה אחות לריסה (נולדה ב-1946) ואח גנדי (נולד ב-1949). היא החלה לשחות בגלל השכן שלה שהיה מדריך שחייה. בצעירותה הייתה שחיינית תחרותית ופרשה בגיל 16. בגיל 17 החלה ללמוד באוניברסיטה באודסה חינוך גופני והתמחות באימון שחייה. תוך כדי הלימודים החלה להדריך שחייה, ואחרי זה גם לאמן שחייה תחרותית. בשנת 1976 נישאה לוולרי זליצ'ונוק ונולד להם בן בשנת 1977. אחיו של בעלה, רואלד אלכס זליצ'ונוק, היה אסיר ציון ובשל כך הם נאלצו לעבור לקרסנויארסק, סיביר ושם התגוררו כ-5 שנים. 

בנובמבר 1990 עלתה עם משפחתה לישראל וביולי 1991 החלה לעבוד עם בעלה באימון שחייה בקבוצת מכבי קריית ביאליק. בתוך 5 שנים הפך המועדון להיות המועדון המוביל בישראל לילדים ונוער. בשנת 1998 עזב בעלה את הקבוצה והחל לעבוד ב. היא המשיכה לאמן בקבוצה לצידם של ערן גורל ונח רם. היא סיימה קורס מאמנים בכירים. ביולי 2014 הפכה להיות המאמנת הבכירה של המועדון והובילה את המועדון להישגים רבים ביניהם מקום ראשון באליפות ישראל לבנים.

זליצ'ונוק שימשה מאמנת שחייה בצוות המאמנים הלאומי של נבחרות ישראל לנוער ולבוגרים: באליפות קומן לנוער בשנת 2012, באליפות רב-אומות ב-2012, באולימפיאדת הנוער נאנג'ינג בשנת 2014, אליפות אירופה שנערכה בלונדון בשנת 2016, בפסטיבל האולימפי האירופי לנוער שנערך בגיור, הונגריה בשנת 2017, באליפות אירופה שנערכה בגלאזגו בשנת 2018 ובאליפות אירופה לנוער בקאזאן, רוסיה בשנת 2019. 

בין השחיינים הבולטים שאימנה זליצ'ונוק, נמנים השחיינים האולימפיים: אנסטסיה גורבנקו, מיכאל לייטרובסקי ובר סולובייצ'יק ואלופי ישראל בשחייה: איליה אייזנשטוק, גיא מוסקוביץ', עידו הבר, יהונתן רום, איתן יודשקין, רוני שטיין, עומר שוורץ, דן קונין, דניאל לבידינסנקי ועוד עשרות אלופי גילאים.

## קישורים חיצוניים

* "אין סיבה שיהיה הבדל בין מאמן למאמנת", אתר איגוד השחייה בישראל, 8 במרץ 2021

קטגוריה:מאמני שחייה ישראלים
החייל הישן

**החייל הישן** (באנגלית: **The Sleeping Soldier**) הוא ציור שמן על קנבס מאת הצייר ההולנדי חרארד טר בורך, שנוצר בסביבות השנים 1656 עד 1657. היצירה שמורה באוסף מוזיאון טאפט בעיר סינסינטי שבמדינת אוהיו.

## תיאור היצירה
הציור מתאר חייל ישוב הנרדם על כיסא, ייתכן לאחר ששתה מן הקנקן המונח לצידו. משמאל נראים שליח המוסר מכתב ואישה צעירה המדגדגת את פניו של החייל בקנה קש. הסצנה יוצרת תחושת מתח בין הרגע השקט לבין האפשרות להתעוררות פתאומית או לתרועת חצוצרה מצד השליח. אלמנטים אלו מוסיפים ממד הומוריסטי ליצירה. הציור מדגים את שליטתו הטכנית של טר בורח ביצירת מרקמים, ובהם עור, צמר, מתכת וברק הסאטן הלבן.

## היסטוריית תצוגה
[250px|ממוזער|ימין|[גברת מדגדגת חייל ישן, חרארד טר בורך]]
היצירה הוצגה במספר תערוכות ציבוריות לאורך השנים, ובהן בלידס בשנת 1868, בגלריה גילדהול בלונדון בשנת 1895, ובמוזיאון דנוור בקולורדו בשנת 1971. בהמשך הוצגה במוזיאון האמנות של סיאטל בין השנים 2001 עד 2003, במהלך שיפוץ אוספי מוזיאון טאפט. בשנת 2017 נכללה היצירה בתערוכה הנודדת "ורמיר ומאסטרים של ציור הז'אנר", אשר הוצגה במוזיאון הלובר בפריז, בגלריה הלאומי של אירלנד בדבלין, ובגלריה הלאומית לאמנות בוושינגטון די. סי..

## השוואה ליצירות אחרות
הציור "החייל הישן" ממוזיאון טאפט קשור בקשר הדוק ליצירה אחרת של טר בורח, "גברת מדגדגת חייל ישן", המתוארכת לשנה או שנתיים קודם לכן. בשני הציורים מופיעה ככל הנראה אותה דמות של חייל ישן, המבוססת על אותו רישום הכנה. אף שההבדלים בין היצירות מעודנים, הם ממחישים את המעבר שביצע האמן מסצנות של חדרי משמר פשוטים לתיאורים מסוגננים של חללים אלגנטיים. בציור שבמוזיאון טאפט הדמויות פרושות באופן חופשי יותר, והקומפוזיציה פתוחה וממוקמת קרוב יותר למישור התמונה. בפרטים כגון נוצות הכובע המוטל על הרצפה וסידור החפצים שעל השולחן ניכרת שאיפה לצמצום ולמתינות יחסית לעושר החזותי של הגרסה השנייה. גם בתיאור האישה ניכר הבדל מהותי: בעוד שבגרסה המאוחרת נראית האישה בלבוש חושפני עשוי סאטן לבן בוהק, בציור שבמוזיאון טאפט היא לבושה בצניעות וחובשת מטפחת, כפי שנראה גם בציורו של טר בורח "המסר נדחה" שנמצא כיום במינכן.

## הערות שוליים

קטגוריה:ציורי שמן
קטגוריה:ציורי ז'אנר
קטגוריה:ציורים מהמאה ה-17
קטגוריה:גברים בציור
קטגוריה:נשים בציור
קטגוריה:חרארד טר בורך: ציורים
עוד פעם פעם

"**עוד פעם פעם**" הוא סינגל של להקת הרגאיי וההיפ הופ הישראלית התקווה 6. השיר יצא לאור כסינגל ב-25 ביוני 2014 כסינגל ראשון מהאלבום החמישי, "הכי ישראלי", אשר ראה אור ב-25 ביוני 2014.

## רקע וכתיבה
את השיר כתב והלחין סולן הלהקה עמרי גליקמן, על רגע של פגישה מקרית עם אהבת חיים מהעבר, עם הכמיהה לראות שוב, ולו לעוד פעם אחת, את דמותה שזה עתה חלפה והמשיכה. את השיר והאלבום כולו הפיק דני קרק (פילוני).

## קליפ
קליפ רשמי שוחרר עם השיר ב-14 בינואר 2014 והוא נוצר על ידי בנג'מין לידסקי ואייל דורי. בקליפ מככבים חברי ההרכב, בלוקיישנים שונים ברחבי העיר, כולל חוף הים, בחיפוש אחרי אותה אהובה אבודה. הרקעים משתנים, הבגדים מוחלפים, אבל פניו המחייכות ועיניו המאירות של גליקמן נמצאות רוב הזמן מול המצלמה, לשמחת המעריצות.

## הצלחה וביקורות
השיר הגיע במצעד גלגלצ לשנת ה'תשע"ה למקום 18, ובנוסף זכתה הלהקה בתואר "אנשי השנה" יחד עם עברי לידר ונתן גושן. על פי הביקורת באתר יוסימיוסיק, השיר "עוד פעם פעם" נתפס כהפקה מלוטשת ומהוקצעת, אך כזו שאינה מביאה חידושים משמעותיים לסגנון המוכר של התקווה 6. המבקר יוסי חרסונסקי מציין כי למרות הגרוב שצובר תאוצה והשימוש בפעלולים קוליים נחמדים כמו "פם פם פם" ואלמנטים דמויי-חסידיים ("ויי ויי ויי"), הנרטיב המוזיקלי נשאר ברמה בינונית מבחינת הריגוש. מבחינה טקסטואלית, הביקורת תוהה על נחיצות הסיפור על האישה שצועדת על המזח, וטוענת כי מדובר במילים שאינן מותירות חותם עמוק. ההפקה של דני "פילוני" קרק אמנם מורגשת במקצועיותה, אך לפי המבקר, השיר אינו מצליח לזנק מעבר לרמת ה"מיינסטרים של הרגאיי" המוכר.

## מיקומי שיא

## קישורים חיצוניים
* 
* 

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירי רגאיי
קטגוריה:שירי היפ הופ בעברית
קטגוריה:סינגלים בהוצאת התו השמיני
אוגוסט דאמפ

"**אוגוסט דאמפ**" הוא המיני-אלבום השביעי של הזמר-יוצר הישראלי אושר כהן. הוא יצא ב-4 באוגוסט 2025 בהוצאת חברת התקליטים הליקון ארומה מיוזיק ו-P.A.I.

## רקע
ב-23 ביוני 2025, הכריז כהן על צאת צאת המיני-אלבום בפרסום בעמוד האינסטגרם שלו בו נאמר: .

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אושר כהן
קטגוריה:מיני-אלבומים בעברית
קטגוריה:אלבומי חברת הליקון ארומה מיוזיק
Daisies (שיר של ג'סטין ביבר)

"**Daisies**" (בעברית: "**[[חיננית (צמח)|חינניות]]**") הוא סינגל של הזמר הקנדי ג'סטין ביבר, שיצא לתחנות הרדיו באיטליה ב־14 ביולי 2025 כסינגל המוביל מתוך אלבום האולפן השביעי שלו, *[[Swag (אלבום של ג'סטין ביבר)|Swag]]*. את השיר כתבו ביבר יחד עם המפיקים Dijon, אם קיי ג'י, אדי בנג'מין, קרטר לאנג, דילן וויגינס, דניאל צ'טריט וטוביאס ג'סו ג'וניור. זהו שיר פופ אלטרנטיבי בעל הפקה מינימליסטית בסגנון לואו-פיי, אשר עוסק בקשר של ביבר עם אשתו, היילי ביבר, וכולל נושאים של חוסר ביטחון ומחויבות זוגית.

## רקע והרכב מוזיקלי
"Daisies" מתאפיין בסאונד של פופ אלטרנטיבי עם ליווי של גיטרה חשמלית לואו-פיי, תופים, והתקדמות אקורדים המזכירה סגנון דו-וופ וינטג'י. סגנון הרית'ם אנד בלוז המזוהה עם ביבר משתלב כאן עם גיטרה קצבית וכלי הקשה מודגשים. השיר מעביר אווירה "גרובית" ושואב השפעות רגשיות מחיי האהבה של ביבר.

התוכן הלירי של השיר עוקב אחר מסלול היחסים בין ביבר להיילי ביבר, תוך שיקוף תחושות של ספק, בדידות ומחויבות רגשית עמוקה. ביבר מתאר זמנים של ריחוק ואתגרים בזוגיות שלהם, אך מדגיש את הנכונות שלו להיאבק למען הקשר. השיר מבטא כמיהה לאחדות מחודשת עם בת זוגו וחיפוש אחר בהירות בתוך סערת הרגשות.

## הערכה ביקורתית
השיר זכה לשבחי ביקורת עם יציאתו. לינדסי הייוונס מ"בילבורד" דירגה את "Daisies" במקום הראשון בין שירי האלבום, וטענה שהוא שואב את המאזין לחלל אינטימי, כאילו הוקלט בחדר קטן, מעורפל ונעים. לדבריה, ביבר "מעולם לא נשמע אמיתי יותר". יאניק גולץ מהאתר Laut.de כינה את השיר "שיא מוחלט" באלבום, בזכות הצליל ה"פולקי והאורגני" והמבנה הקליט שלו, והשווה אותו למוזיקה של פליטווד מק. סוכנו לשעבר של ביבר, סקוטר ברון, ציין עם צאת השיר כי זהו השיר האהוב עליו מהאלבום.

### רשימות סוף שנה

## פרסים ומועמדויות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת דף ג'אם רקורדינגס
קנייה טובה

**קנייה טובה** (באנגלית: **KTL**) הוא אתר אינטרנט ישראלי לסחר אלקטרוני שהוקם בשנת 2004 ומופעל על ידי חברת "קנייה טובה באינטרנט בע"מ". האתר עוסק במכירת ריהוט לבית ומוצרים נוספים, ובכלל זה התאמות לצרכים של הציבור הדתי.

## היסטוריה ופעילות
האתר נוסד על ידי מיקי חיים, ששימש קודם לכן כסוכן ביטוח ויזם עסקי. מאז הקמתו פועל האתר כ"חנות ריהוט" וכ"קניון וירטואלי" ומציע אלפי מוצרים ממגוון תחומים. בין תחומי הפעילות: חדרי שינה, מיטות ילדים נפתחות, ספריות וארונות בהתאמה אישית, ארונות טלוויזיה ומיטות זוגיות; וכן מוצרים המותאמים לציבור הדתי כגון ספריות קודש, מיטות בהפרדה ומיטות קומתיים למשפחות מרובות ילדים.

## מותגים
בבעלות האתר מספר מותגים:
* **Natural Comfort** – פתרונות שינה.
* **KIDI ROOM** – ריהוט ילדים.
* **Toy's Outlet** – צעצועים ומוצרי ילדים.

## חשיפה תקשורתית
בשנת 2009 נכלל האתר בין חמישה אתרי הסחר המובילים בישראל לפי אתר mako.
מוצרים מן האתר הוצגו והומלצו במספר תוכניות טלוויזיה ובידי מעצבות פנים, בהן תוכניות בהשתתפות מושיק גלאמין וסנדרה רינגלר.

## תרומה לקהילה
מאז שנת 2017 תמך האתר במחלקת הנוער של מועדון הכדורגל מכבי יפו – יוזמה לשיתוף פעולה בין נוער יהודי וערבי.

## סימני מסחר
לחברה רשומים סימני מסחר עבור "קנייה טובה", "קנייה בטוחה באינטרנט" ו-Natural Comfort.

## קישורים חיצוניים
* 

## הערות שוליים

קטגוריה:מסחר אלקטרוני
קטגוריה:אתרי אינטרנט ישראליים
קטגוריה:חברות ישראליות
JackBoys 2

***JackBoys 2*** הוא אלבום אולפן משותף שני של חברת התקליטים ההיפ-הופ האמריקאית קקטוס ג'ק רקורדס, המזוהה עם קבוצת המוזיקה JackBoys ועם מייסדו, הראפר והזמר האמריקאי טראוויס סקוט. האלבום יצא לאור ב-13 ביולי 2025, בשיתוף עם חברת אפיק רקורדס.

האלבום כולל הופעות אורח של אמנים בולטים כמו דון טוליבר, שק וס, סו-פייגו, פלייבוי קרטי, פיוצ'ר, סה-בייבי, טיילה, ויבז קרטל, גלורילה, YoungBoy Never Broke Again, וואלי דה סנסאי וקודאק בלאק. גרסה מורחבת ("דלוקס") של האלבום שיצאה שישה ימים לאחר מכן הוסיפה הופעות של Yeat ו-Luxury Tax 50. בנוסף, הראפר הוותיק באן בי מופיע לאורך האלבום בסקיטים מוקלטים.

האלבום משמש כהמשך ישיר ל-*[[JackBoys]]*, אלבום האוסף הראשון של ההרכב, ויצא לאחר אלבום הסולו הרביעי של סקוט, *[[Utopia]]*.

## רקע והפקה
חברת התקליטים קקטוס ג'ק רקורדס נוסדה במרץ 2017 על ידי טראוויס סקוט, מתוך כוונה "לתמוך באמנים צעירים ולהעניק להם הזדמנויות טובות יותר ממה שהוא עצמו קיבל בתחילת דרכו". בדצמבר 2023, אישר סקוט לאחד ממעריציו כי אלבום ההמשך *JackBoys 2* אכן נמצא בתכנון. ביוני 2024 רמז סקוט על העבודה על האלבום במהלך הופעה בפסטיבל Summer Smash. בינואר 2025, דון טוליבר העלה מחדש לסטורי באינסטגרם את קדימון הווידאו של האלבום הראשון, כרמז עקיף.

ההכרזה הרשמית על האלבום הגיעה ב-19 במרץ 2025, כשכיתוב ענק הופיע על בניין בהונג קונג: . במהלך אפריל 2025, הוצגו מספר שירים מתוכו לראשונה בפסטיבל קואצ'לה, כולל "Kick Out" ו-"Dumbo". סקוט שחרר קליפ מקדים לשיר "Kick Out" ביום הולדתו ה-34 (ב-30 באפריל) לצד טריילר רשמי בבימוי הרמוני קורין, שגם צילם את עטיפת האלבום הקודם. ב-3 ביולי, אמנים שהשתתפו בפרויקט פרסמו תמונות שלהם עם למבורגיני מותאם אישית עם לוגו האלבום – מתנה מסקוט.

הסינגלים שקדמו לאלבום היו:
* "ILMB" (9 באפריל) – שק וס וסקוט
* "2000 Excursion" (8 ביולי) – סקוט, טוליבר ושק וס
* "Dumbo" (14 ביולי) – סקוט

גרסת הדלוקס של האלבום, שכללה שלושה שירים נוספים, שוחררה ב-15 ביולי 2025.

## האשמות בגין הפרת זכויות יוצרים
ב-14 ביולי 2025, הרכב האלקטרוני Pixel Grip טען שסקוט השתמש בסמפול מהשיר "Pursuit" ללא אישור, בשיר "Kick Out". לאחר הפוסט, נציג חברת התקליטים יצר קשר עם הלהקה במטרה להסדיר את נושא זכויות היוצרים.

## ביקורות
האלבום קיבל ביקורות מעורבות באופן כללי. באתר *[[Metacritic]]* קיבל ציון ממוצע של 50 מתוך 100, בהתבסס על 4 ביקורות.

רובין מארי מהאתר *Clash* כתב: "מי שכבר סבור שסקוט הוא יותר סגנון מתוכן, לא ישתכנע אחרת באלבום הזה. אבל מי שנהנה מהסגנון – ימצא כאן הרבה עניין". פול אטארד ממגזין סלנט טען כי האלבום לוקה בחסר בהצגת זהות מוזיקלית מגובשת וכי כמעט לא מורגש בו שיתוף פעולה אותנטי בין המשתתפים.

## הצלחה מסחרית
האלבום הגיע למקום הראשון במצעד בילבורד 200 עם מכירות של כ-233,000 יחידות, מתוכן 160,000 במכירות פיזיות. זהו האלבום החמישי של טראוויס סקוט שמגיע למקום הראשון בארצות הברית (הרביעי בו נרשם כקרדיט ראשי). שישה שירים מהאלבום נכנסו למצעד בילבורד הוט 100, כולם בביצוע של סקוט. שירי האלבום נצברו יחדיו לסך של 94.86 מיליון השמעות בסטרימינג בשבוע הראשון.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי טראוויס סקוט
קטגוריה:אלבומי המשך
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קקטוס ג'ק רקורדס
המטבח האלזסי

250px|ממוזער|שמאל|שוקרוט גארני
**המטבח האלזסי** הוא סגנון בישול מקומי שמקורו בחבל אלזס שבצפון-מזרח צרפת. בשל מיקומו הגאוגרפי של האזור, סמוך לגבול גרמניה, משקף המטבח האלזסי שילוב של השפעות צרפתיות וגרמניות. נחשב לאחד המטבחים האזוריים של המטבח הצרפתי.

## מאפיינים

המטבח האלזסי מתאפיין בשימוש נרחב בבשר חזיר, כרוב כבוש, תפוחי אדמה, שמנת, בצל, גבינות מקומיות ובצקי שמרים. בשל ההשפעה הגרמנית, מאכלים רבים במטבח האלזסי מזכירים מנות מהמטבח הבווארי והשוובי.

## מאכלים אופייניים
*שוקרוט גארני (Choucroute garnie) – "מאכל הדגל" של המטבח, הכולל כרוב כבוש המבושל ביין לבן ומוגש עם מבחר נקניקיות ובשרים מעושנים.
*טארט פלמבה (Tarte flambée) – מאפה דק דמוי פיצה, עשוי בצק דק מאוד ומצופה בקרם פרש, בצל ובייקון.
*בקאוף (Baeckeoffe) – תבשיל קדרה מסורתי של בשרים שונים (בקר, חזיר וכבש) ותפוחי אדמה, המבושל באיטיות ביין לבן.
*נודלה (Nüdle) – פסטה ביתית דמוית אטריות.
*שפצלה (Spätzle) – בצקניות קטנות המוגשות כתוספת.
*קיש לורן

### דברי מאפה וקינוחים
*קוגלהוף (Kouglof) – עוגת שמרים גבוהה עם צימוקים ושקדים, נאפית בתבנית מיוחדת.
*ברדלה (Bredele) – עוגיות חג מסורתיות הנאפות במיוחד בתקופת חג המולד.
*טארט פירות – עוגות מבצק פריך עם פירות עונתיים, בעיקר משמשים, שזיפים ותפוחים.

### משקאות
אלזס מפורסמת ביינות הלבנים המיוצרים בה, "", ובייחוד יינות זניים העשויים מענבי ריזלינג, גווירצטרמינר ופינו גרי. כמו כן נפוצה שתיית בירה מקומית.

## מסורת והשפעות
ההיסטוריה הסבוכה של אלזס, אשר עברה כמה פעמים בין ריבונות צרפתית לגרמנית, הובילה להיווצרות מטבח ייחודי המשלב שיטות בישול גרמניות עם מוצרים וטעמים צרפתיים. המטבח נשמר במסעדות כפריות, בשווקים המקומיים ובמסעדות ייחודיות המכונות ווינסטובּה (Winstub), המגישות אוכל מקומי מסורתי.

## אוכל יהודי

הקהילה היהודית באלזס היא מן העתיקות שבאירופה, וניתן למצוא עדויות והשפעות שלה גם במטבח האלזסי הן דרך מנות שנוצרו בקהילות היהודיות עצמן, והן דרך מנהגים שהשפיעו על הסביבה. מכיוון שחלק ניכר מהאוכל המקומי כלל חזיר, בשר מעושן או שילוב של בשר וחלב, פיתחו הקהילות היהודיות גרסאות כשרות מקבילות למנות מקומיות, או לחלופין שמרו על מסורת נבדלת לחלוטין, עם דגש על חומרי גלם פשוטים, שמנים צמחיים, והימנעות משילובים אסורים. במהלך הדורות, במיוחד בעיירות מעורבות, נוצרו קשרים קולינריים בין יהודים לשכניהם הנוצרים. כך, למשל, מאכלים יהודיים כמו קוגל, קרפלך או מצות הפכו מוכרים (גם אם לא נפוצים) באזורים מסוימים של אלזס.

יש הטוענים כי מקורן של כמה מהמנות היהודיות הקלאסיות של המטבח היהודי המזרח ארופאי (אשכנזי) בקהילה זו:
*טשולנט (Schalet) - תבשיל שבת מסורתי, הכולל בשר בקר, שעועית, תפוחי אדמה ודגנים (לעיתים חיטה), שבושל באיטיות במשך הלילה. בגרסתו האלזסית ניכרת השפעה גרמנית, בדומה לגרסאות בוואריות.
*געפילטע פיש – תבשיל דג ממולא שהיה נפוץ בקהילות היהודיות של אלזס.
*כבד קצוץ (Leberpastete).

יהודים רבים באלזס עסקו לפרנסתם באפייה ובממכר מאפים שלעיתים היו בעלי אופי דומה לזה המקומי (למשל פרצל). במשך תקופות ארוכות נאסר על יהודים לעסוק במקצועות רבים ואפייה הפכה לעיסוק נפוץ בקרבם. זו השפיעה הן על פיתוח מאפים מקומיים והן על שימור מסורת אפייה יהודית ייחודית. יש הסבורים שחלק מהעוגיות המסורתיות של חג המולד, כמו הברדלה, הושפעו ממאפים יהודיים שהיו נפוצים בקהילה, אך קשה להצביע על זיקה ישירה.

## קישורים חיצוניים

*https://www.my-weekend-in-alsace.com/specialties-alsace/
*https://frenchmoments.eu/alsace-region/#t-1753353626723

## הערות שוליים

*
אלזסי
קטגוריה:אלזס
כריסטיאן דבניש

**כריסטיאן דייוויד קסטרו דבניש** (בפורטוגזית: **Cristian David Castro Devenish**; נולד ב-25 בינואר 2001 בברנקייה בקולומביה) הוא כדורגלן קולומביאני המשחק בעמדת הבלם בקבוצת אבש פוטבול מליגת העל הפורטוגלית.

## קריירת מועדונים
דבניש החל לשחק כדורגל בגיל 10 במועדון המקומי דפורטיבו גלפה באזור מגוריו, לאחר מכן עבר והתפתח באקדמיה של אמריקה קאלי ואתלטיקו נסיונל. לאחר שחתם באתלטיקו נסיונל, בעונת 19/20 עבר בהשאלה לקבוצת ויזלה (כדורגל) בפורטוגל, וב-28 באוגוסט 2020, חתם תקופת השאלה נוספת עם בואבישטה. ערך את הופעת הבכורה שלו עם בואבישטה בהפסד 1–0 לוויטוריה דה גימארייש.

ב-31 בינואר 2024, חזר דבניש לפורטוגל, כאשר אתלטיקו נסיונל השאילה אותו לריו אבה מליגת העל הפורטוגלית.

## קישורים חיצוניים

2025 07
קטגוריה:כדורגלנים קולומביאנים
קטגוריה:כדורגלני אתלטיקו נסיונל
קטגוריה:כדורגלני ויזלה
קטגוריה:כדורגלני בואבישטה
קטגוריה:כדורגלני ריו אבה
קטגוריה:כדורגלני אבש פוטבול
קטגוריה:קולומביאנים שנולדו ב-2001
רוח, חול וכוכבים

**רוח, חול וכוכבים** (מאנגלית: **Wind, Sand and Stars**; בצרפתית: **Terre des hommes**: "ארץ הגברים") הוא ספר זיכרונות מאת הסופר והטייס הצרפתי אנטואן דה סנט-אכזופרי, שזכה בכמה פרסים ספרותיים. הספר יצא בצרפת בפברואר 1939, ולאחר מכן תורגם לאנגלית ויצא בארצות הברית מאוחר יותר באותה שנה.

נושאי הספר עוסקים בידידות, מוות, גבורה, אחווה וסולידריות בין עמיתים, אנושיות וחיפוש אחר משמעות בחיים. הספר ממחיש את השקפת עולמו של המחבר ואת דעותיו לגבי מה שהופך את החיים לראויים לחיות.

התקרית המרכזית עליה כתב סנט-אכזופרי מתארת את התרסקות מטוסו בשנת 1935 בסהרה, בין בנגאזי לקהיר, אותה שרד יחד עם המכונאי והנווט שלו, אנדרה פרוו. סנט-אכזופרי ופרוו נותרו כמעט לחלוטין ללא מים ומזון, וככל שהסיכויים למצוא נווה מדבר או סיוע מהאוויר פחתו בהדרגה, הם כמעט מתו מצמא לפני שניצלו על ידי בדואי.

נושאים מהספר הופיעו גם בספרו המאוחר יותר של סנט-אכזופרי, "הנסיך הקטן", שהכיל רבים מאותם נושאים שתוארו לעיל, ובמיוחד אחווה וחברות.

## קישורים חיצוניים
* 

## הערות שוליים

קטגוריה:ספרים צרפתיים
קטגוריה:אנטואן דה סנט-אכזופרי
הנציבות הצבאית המרכזית

**הנציבות הצבאית המרכזית** (במנדרינית: **中央军事委员会**; מקובל בראשי התיבות באנגלית: **CMC**) היא המוסד הצבאי הבכיר ביותר ברפובליקה העממית של סין. היא אחראית על בניין הכוח והפעלתו של צבא השחרור העממי, כמו גם את המשטרה החמושה העממית  והמיליציה הסינית . הנציבות מנוהלת בידי המפלגה הקומוניסטית של סין (מק"ס), והעומד בראשה הוא במקביל גם המזכיר הכללי של המפלגה, נשיא הרפובליקה העממית של סין. התפקידים של יו"ר הנציבות הצבאית המרכזית והמזכיר הכללי של המפלגה הקומוניסטית מוחזקים תמיד בידי אותו אדם, ומקנים לו את התואר הלא רשמי "המנהיג העליון של סין".

יושב ראש הנציבות הוא פוליטיקאי העומד בראשות המפלגה, וזרועות הביטחון של סין נשבעים אמונים לא למדינה עצמה כי אם למפלגה. תחתיו מכהנים שני סגני יו"ר, קצינים בדרגת גנרל המשמשים אנשי הצבא הבכירים ביותר בסין ומובדלים לפי ותק בתפקיד שקובע את הבכירות. המנגנון נוסד בימיו של מאו דזה-דונג, כאשר סגנו הבכיר, גנרל לין ביאו, ניהל בפועל את ענייני הצבא, בדומה לתפקיד של יושב ראש המטות המשולבים במדינות אחרות. תחת סמכות הנציבות מנוהלים מחלקות, המשמשות בדומה לאגפים במטה הכללי, ותחתם פיקודים מרחביים המתפרשים על כל סין. כמו כן, הנציבות אחראית גם על הענפים של הכוחות המזוינים: הצבא, לחיל הים, חיל האוויר והחיל הרקטי, וגם על הזרועות: זרוע החלל, זרוע מרחב הסייבר, זרוע סיוע המודיעין וזרוע הסיוע הלוגיסטי. מוסדות ההשכלה הגבוהה הצבאיים בסין גם כן כפופים לנציבות.

## הרכב הנציבות
חברי הנציבות הם יושב הראש, שני סגניו ועוד שלושה חברים נושאי תפקידי מטה שנבחרים בידי הקונגרס הלאומי העממי אחת לחמש שנים, יחד עם בחירת הפוליטביורו של המפלגה הקומוניסטית הסינית. היושב ראש הנוכחי הוא שי ג'ינפינג, סגן יושב הראש הבכיר הוא גנרל גָ'אנְג יוּאוּ-שְׂיָה וסגן יושב הראש הצעיר הוא גנרל חֶה וֵיידונְג.

*   שי ג'ינפינג - המזכיר הכללי של המפלגה הקומוניסטית **(יו"ר)**
*  גנרל ג'נאג יואו-שיה (סגן יושב הראש הבכיר)
*  גנרל חה ויידונג (סגן יו"ר סגן יושב ראש צעיר)

## קישורים חיצוניים

* 

* What is China’s Central Military Commission and why is it so powerful?, SCMP
* What China’s New Central Military Commission Tells Us About Xi’s Military Strategy, Asia Society


קטגוריה:הרפובליקה העממית של סין: צבא וביטחון
קטגוריה:צבא השחרור העממי
ג'נאג יואו-שיה

**גָ'אנְג יוּאוּ-שְׂיָה** (במנדרינית: **张又侠**; נולד ביולי 1950) הוא סגן יושב ראש הנציבות הצבאית המרכזית והאישיות הצבאית הבכירה ביותר ברפובליקה העממית של סין.

יליד בייג'ינג ובנו של בכיר המפלגה הקומוניסטית של סין, ג'אנג, בוגר מלחמת סין–וייטנאם, שימש מפקד קבוצת הארמיות 77  בצבא השחרור העממי, סגן מפקד המרחב הצבאי בייג'ינג, מפקד המרחב הצבאי שניאנג. הוא חבר המועצה המרכזית של המפלגה הקומוניסטית מאז 2007, קודם לדרגת גנרל ב-2011 וב-2012 נעשה חבר הנציבות הצבאית בתור ראש מחלקת החימוש. ב-2017 מונה לסגן יושב ראש הנציבות הצעיר, וב-2022 החליף את גנרל שׂ'וּ' צִ'ילְיָאנְג בתור סגן יושב הראש הבכיר, הסמכות הצבאית הבכירה ביותר ברפובליקה העממית של סין.

ג'אנג קודם לתפקידי מפתח בצבא השחרור העממי בידי המנהיג העליון של סין חו ג'ינטאו. לאחר עלייתו לשלטון של שי ג'ינפינג בשנת 2012, מעמדו של ג'אנג הגיע לשיאו. הוריהם של ג'אנג ושי היו שותפים, ועל רקע זה נוצר גם אמון גדול בין שניהם. שי אפשר לג'אנג למנות את אחראי האבטחה האישית שלו, מינה אותו לסגן יו"ר הנציבות הצבאית ואפשר לו להמשיך בתפקיד גם לאחר גיל הפרישה המקובל של המפלגה, אחרי גיל 68. בהדרגה החלו להיווצר פערים בעמדות בין שי לג'אנג. שי הזניח את צבא היבשה הסיני ממנו צמח ג'אנג תוך שהוא מפאר ומגדיל את הצי, חיל האוויר והחיל הרקטי, האחראי על הארסנל הגרעיני. במקביל, הוא גם קידם טיהורים דרקוניים של מתנגדים פוליטיים משורות הצבא ומינה את אנשי אמונו, אדמירל מְיָאו חְווָה וגנרל חֶה וֵיידונְג, לתפקידי מפתח בנציבות כדי שיקדמו את ההכנות לקראת מלחמה עתידית בין סין לטאיוואן. ג'אנג הצטרף לשורות המתנגדים לשי, יחד עם דרג ותיקי המפלגה, ביניהם חו ג'ינטאו ולִי זְ'ווֵי-חְווָאן. יחד עם ותיקי המפלגה, ג'אנג סיכל בנובמבר 2022 טיהור פוליטי רחב ששי תכנן בצל הקונגרס הלאומי העממי.

בעקבות מאבקי הכוח בצמרת הצבאית הסינית, התפתחו שתי סיעות יריבות, "סיעת שַׁאאַנְשִׂי" בהנהגתו של ג'אנג ו"סיעת פֿוּגְ'יֵין" בהנהגתו של שי, על שם מרכזי התמיכה שמהם צמחו הם ואנשי אמונם. במהלך אביב וקיץ 2025 הצליח ג'אנג ליצור רעידת אדמה במאזן הכוחות לטובתו, לאחר שהוביל להדחתם של מְיָאו וחֶה מהנציבות הצבאית, ומינה את אנשי אמונו לתפקידי מפתח במשרד לביטחון הציבור של סין ובמשרד לביטחון המדינה של סין.

## קישורים חיצוניים

## הערות שוליים

קטגוריה:אנשי צבא סינים
קטגוריה:הרפובליקה העממית של סין: צבא וביטחון
קטגוריה:הרפובליקה העממית של סין: פוליטיקה
קטגוריה:סינים שנולדו ב-1950
סנטי קומסניה

**סנטיאגו "סנטי" קוֹמֵסָנְיָה וייגה** (בספרדית: **Santiago "Santi" Comesaña Veiga**; נולד ב-5 באוקטובר 1996) הוא כדורגלן ספרדי המשחק בעמדת הקשר המרכזי בקבוצת ויאריאל מהלה ליגה.

## קריירה

### ראיו ואייקאנו
ב-16 ביולי 2016, חתם קומסניה על חוזה לארבע שנים בראיו ואייקאנו, לאחר ירידתה לליגה השנייה. הוא ערך את הופעת הבכורה שלו בקבוצה ב-28 באוגוסט, כשנכנס כמחליף במחצית השנייה במקומו של אדרי אמברבה בתיקו ביתי 0–0 מול ריאל ואיאדוליד.

קומסניה כבש את שער הבכורה שלו בראיו ב-1 באפריל 2017, בניצחון חוץ 3–1 על ז'ירונה.

ב-17 באוקטובר הוא חידש את חוזהו עד 2023. בעונת 2017/2018 היה שותף לעלייתה של ראיו ללה ליגה.

קומסניה ערך את הופעת הבכורה שלו בלה ליגה ב-25 באוגוסט 2018, כשפתח בהרכב בהפסד חוץ 1–0 לאתלטיקו מדריד. הוא כבש את שערו הראשון בליגה ב-20 בינואר 2019, בתיקו ביתי 2–2 מול ריאל סוסיאדד.

### ויאריאל
ב-29 ביוני 2023, חתם קומסניה על חוזה לארבע שנים בויאריאל מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ראיו ואייקאנו
קטגוריה:כדורגלני ויאריאל
קטגוריה:ספרדים שנולדו ב-1996